Isefra d yiwet n tewsit tagejdant ger talɣiwin timensayin n tsekla timawit, i d-yewwḍen s cfawat n uɣref, sɛan azal ama di tallit tansayt ama di tallit-a tamirant acku yesses i yezmer umdan ad yessenfali ɣef iḥulfan-is d wayen i ticeɣben. Deg ungal Askuti anagal issemres aṭas n isefra i xelḍen ger wid n tansayit d tallit tamirant. Asefru amenzu ara ad nebder d atrar ur d yebdir ara anwa i tid-yennan , ibder-it-id umaru s yimi n Meẓyan deg Tegnit-nni imi yella d amsaltu yeḥseb iman-is yekki deg lbaṭel sɛeddan ɣef yimaziɣen di tnekkra-ni n yebrir, ula d baba-s iḥerrem-it ad iwali udem-is, acku i ttekki ɣer udabu ɣer leḥkem yerẓan ifadden i tmaziɣt, ɣas akken yeḥbes ixeddim-is, maca mazal-it yeqqaz deg wul-is , d ayen i t-yeǧǧan ttberna tettak-it i tayeḍ.